als_Latn dik_Latn sag_Latn
Në ditën e tretë të Javës së Gruas në Kosovë u zhvilluan shumë aktivitetet dhe panele diskutimesh me tematikë kryesore mbi rolin e gruas në luftimin e korrupsionit.
Fillimin e progamit e prezantoi Selvije Halimi, deputete e Kuvendit të Kosovës dhe Andrew Russeli, koordinator për zhvillimin e Kombeve të Bashkuara dhe përfaqësues i përhershëm i UNDP-së për Kosovë.
Ndërsa një përiudhë prej dy orësh iu dha panelit të diskutimit me të ftuarë, si: Albulena Haxhiu, Hasan Preteni, Mimoza Kusari –Lila, Laura Pula, Jeta Xharra dhe Arbana Xharra.
Mysafirët përveç që këmbyen eksperiencat e tyre personale dhe profesionale bënë apel që gruaja të jetë e pathyeshme dhe të vazhdojë të punojë, pasi kjo është mënyra më e mirë për të luftuar çdo barrierë në jetë.
Përndryshe ata theksuan se vetëm atëherë kur përqindja më e lartë e gruas të jetë në rolet e qeverisëse do të luftohet e keqja dhe jo vetëm në Kosovë, por edhe në rajon.
Pjesën tjetër të ditës, pjesmarrëset e kaluan në sesione të ndara në tri grupe, si:
1. Të folurit para publikut;
2. Të arrini atë që synoni;
3. Mediat sociale.
Përmbylljen e ditës së tretë së Javës së Gruas e bëri kryeministri i Kosovës, Isa Mustafa.
Ai mbështeti këtë aktivitet që është duke u realizuar, e madje ai thirri të gjitha gratë që të punojnë më shumë për arritur rezultatet që secila synon. Po ashtu, kryeministri Mustafa potencoi që gratë janë të afta për të punuar dhe gjithmonë puna e tyre rezulton pa korrupsion.
“Luftimi i korrupsionit luftohet më së miri me zhvillimin ekonomik dhe një gjë e tillë arrihet kur ka bashkëpunim gjinor. Së bashku burrat dhe gratë mund ta ndryshojnë realitetin në Kosovë apo edhe në botë”, ka thënë Mustafa.
Kryeministri u ka kërkuar falje të gjitha pjesëmarrëseve për shkak të numrit të vogël të grave në aktivitetet politike dhe institucionale në Kosovë, duke deklaruar se edhe ai vetë është i pakënaqur me përzgjedhjen prej të cilëve shumica janë burra.
Por, megjithatë ai ka premtuar që shumë shpejtë do të mundohet të bëjë ndryshime strukturale në gjitha sferat shoqërore, ku ai mund të jetë kompetent.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn